<classify> Kocha msaidizi wa Tanzania Prisons, Shaban Kazumba alisema kuwa duru la kwanza lilikuwa gumu, lakini aliwapongeza waamuzi kwa kucheza vizuri mechi za timu yake.Akizungumza kwa njia ya simu Kazumba alisema ligi ilikuwa ngumu zaidi, ambapo ameahidi kufanya vizuri katika duru lijalo ili kuiwezesha timu yake kukaa nafasi nzuri.Alisema kuwa atahakikisha timu yake inazipiga timu zote kubwa huku akitoa lawama kwa Shirikisho la Soka Tanzania TFF kwa kusimamisha ligi hiyo kila kukicha.Alisema kuwa kusimamisha ligi mara kwa mara kunavuruga ratiba ya mazoezi ya timu zinazoshiriki ligi hiyo inayoshirikisha jumla ya timu 16. Kwa upande wake kocha wa Mkuu wa Ndanda FC, Hamimu Mawazo alisema kuwa raundi ya kwanza ya ligi hiyo ilikuwa ngumu.Duru la kwanza la ligi lilikuwa gumu na hasa kwa upande wangu kutohusika na usajili kwakuwa hawa wachezaji waliopo niliwakuta tu, alisema huku akiwataka wachezaji wake kuongeza umakini katika mzunguko wa pili.Kocha msaidizi wa African Sport, Razack Siwa alithibitisha kuwa Ligi Kuu msimu huu ni ngumu huku akiahidi vijana wake kupambana ili kupata matokeo mazuri.Alisema kulikuwa na makosa madogo madogo kwa waamuzi, ambapo alisema anatarajia duru la pili watachezesha kwa haki zaidi.Kocha msaidizi wa Maji Maji, Hassan Banyai alisema kuwa ligi hiyo ni ngumu na yenye upinzani wa hali ya juu.Timu zilizofanya vizuri ni zile zilizokuwa zimejianda vyema. Maji Maji tumefungwa magoli mengi sana kuliko timu yoyote kutokana na safu yetu ya ulinzi kutokuwa nzuri, alisema.Kocha Mkuu wa Mgambo Shooting, Bakari Shime amesema ligi hiyo ni ngumu, lakini ameahidi kukusanya pointi nyingi katika raundi ya pili ili aweze kuwa katika nafasi ya kutoshuka daraja.Kimsimamo Yanga wanaoongoza ligi hiyo wakiwa pointi sawa na Azam FC iliyopo katika nafasi ya pili huku African Sports na Kagera Sugar zinashika nafasi ya 16 na 15 hadi duru la kwanza linamalizika.  <topic>: MICHEZO 